༄༅། །ཨ་ར་པ་ཙ་ནའི་སྒྲུབ་ཐབས་བཞུགས།
༄༅༅། །ན་མོ་བྷ་ཌ་ཡ། ཨ་ར་པ་ཙ་ནའི་སྒྲུབ་ཐབས། འཕགས་པ་འཇམ་དཔལ་
གཞོན་ནུར་གྱུར་པ་ལ་འདུད་དོ། །༼མཆོད་པར་འོས་པ།༽ གང་༼གི་༽ སྐུ་༼ན་༽ གཞོན་ནུའི་ཚུལ་
༼ལོ་བཅུ་དྲུག་ལྟ་བུ་༽ འཆང་འཆར་ཀའི་༼ཐང་ཡངས་པོ་ལ་ཉི་མ་ཤར་མ་ཐག་དམར་སེར་དུ་འོངས་༽ ཉི་མ་
ལྟར་དམར་བ། །༼དེའང་འཕྲིན་ལས་༽ མི་ཤེས་འདོངས་པའི་འགྲོ་བའི་༼འགྲན་ཟླ་མེད་པས་༽ རྩ་
ལག་ཅིག་ཏུ་རབ་དུ་དཔའ༼ཉོན་མོངས་པའི་བདུད་ལས་རྒྱལ་བས་༽། །འཇམ་མགོན་བླ་མའི་
ཞབས་ལ་ཕྱག་འཚལ་ནས་ནི་༼འཇམ་༽ མགོན་པོ་དེའི། །མཉེས་བྱའི་རིམ་པ་དྲང་པོར་
ལྡན་པ་༼བླ་མའི་གསུང་ལས་མ་བཅོས་ཤིང་ཟོལ་མེད་པ་༽ བདག་གྱིས་བྲི་བར་བྱ༼ ༽ ། །༼རྟེན་གྱི་གང་ཟག་
༽ རིག་པ་འཛིན་པས་༼གནས་༽ ཡིད་༼༩་༽ འོང་༼༩་༽ ཤིན་ཏུ་དབེན་པའི་གནས༼ ཨུ་༽། །གང་
ཡང་རུང་བར་༼གྲུབ་ན་ཁྲུས་བྱ་མ་གྲུབ་ན་ཁ་བཤལ་༽ འཇམ་པའི་སྟན་ལ་རབ་འདུག་ལ། །འགྲོ་
བའི་མི་ཤེས་༼པའི་མུན་པ་༽ བསལ་ཕྱིར་༼བདག་གིས་༽ འཇམ་དབྱངས་ཉིད་༼ཐོབ་པར་༽ བྱ་
༼ ༄༽ ཞེས། །མཉམ་མེད་བྱང་ཆུབ་སེམས་ནི་རྣམ་པར་བསྒོམ་པར་བྱ། །༼སེམས་སྐྱེད་པ་༽ དེའི་
རྗེས་སུ་སྙིང་༼སྒོ་ང་སྟོང་པ་ལྟ་བུའི་༽ ནང་པད་མ༼དང་༽ འི་ཟླ་༼ཁའི་༽ དབུས་སུ། །༼ཏའི་སྡེ་སྡེ་ཚན་
༽ བཞི་པའི་༼ཛྷ་༽ བཞི་པ་ང་རོ་བཞི་དང་༼ ༼ཨཿ༽ བཅུ་དྲུག་ལྡན༼ངྷི༽ ། །གུར་གུམ་༼དམར་སེར་
༽ མདོག་འདྲ་ཡིད་ཀྱི་༼དེའི་ནུས་མཐུས༽ སྒྲིབ་སེལ་བསམས་ནས་དེའི། །འོད་ཀྱིས་༼རང་གི་
༽ལུས་ཀུན་རབ་དག་དག་པའི་༼ཐོག་མ་མེད་པ་ནས་བསགས་པའི་སྡིག་སྒྲིབ་ཐམས་ཅད་དག་སྟེ་དཔེར་ན་
༽ ཤེལ་ལྟར་བསམ། །དེ་མ་ཐག་དུ་བདག་ཉིད་ ༼ ཀྱི་ལུས་༽ མགོན་པོ་འཇམ་པའི་
- 383 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
དབྱངས། །ལང་འཚོ་རྒྱས་ཤིང་བརྒྱད་གཉིས་ལོའི་ཚུལ་འཆང་བ། །གསེར་བསྲེགས་
མདོག་འདྲ་ཀུན་ནས་འོད་རབ་གསལ་བའི་སྐུ། །སྒེག་ཅིང་མཛེས་པའི་སྐུ་ནི་བརྗིད་ཅིང་
འགྱིང་བག་ཅན། །སྤྱན་ཡངས་ཟུར་གྱིས་གཟིགས་ཤིང་ཅུང་ཟད་བཞད་ཅིང་
འཛུམ། །ཟུར་ཕུད་ལྔ་ལྡན་སྙན་གོང་ཨུཏྤལ་དར་སྦྱངས་བརྒྱན། །རིན་ཆེན་གཅོད་པན་
འོད་གསལ་བདེ་བར་༼ཨ་ཀྵོ་༽ གཤེགས་པས་མཛེས། །དཔའ་བོ་ཐུགས་རྗེ་ལྡན་སྐུའི་རྒྱབ་
ཏུ་བསིལ་ཟེར་ཅན། །སྣ་ཚོགས་དར་བསྣམས་རིན་ཆེན་རྒྱན་ཀུན་འོད་འབར་
ལ། །ཨུཏྤལ་གླེགས་བམ་རལ་གྲི་རབ་ཏུ་མཛེས་པའི་ཕྱག །ཆུ་སྐྱེས་ཟླ་དབུས་དཀྱིལ་མོ་
ཀྲུང་གིས་ལེགས་བཞུགས་ཤིང་། །སྣ་ཚོགས་འོད་ཀྱིས་མཁའ་ཀུན་ཁེངས་པར་བསམ་
པར་བྱ། །དེ་ནས་སྔར་གསུངས་༼ངྷི༽ ཡི་གེ་དབུས་མཚན་རི་བོང་ཅན། །པད་མ་ལ་
གནས་སྙིང་དབུས་ངེས་བསམ་ཡིག་འབྲུའི་མཐར། །སྔོན་དུ་ཨོཾ་བསྔགས་ཨ་ར་པ་ན་
དྷཱིཿདགོད། །ལྕེ་ལ་ཡང་ནི་མཛེས་པའི་ངྷི ཡིག་གིས་མཚན་དེ། །དེ་ལྟར་ཡི་གེའི་ཚོགས་
ཀུན་རིན་ཆེན་སྒྲོན་མ་ལྟར། །རབ་ཏུ་གསལ་ཞིང་འབར་བལྟས་གཡེང་བ་བྲལ་བས་
བཟླ། །དེ་ལྟར་རང་ལུས་འབར་གསལ་བརྟན་ཞིང་བརྗིད་པའི་ངྷི །དེ་ལྟར་ཡིད་ཀྱིས་དྲོ་
ཅིག་བརྒྱ་རྩ་བརྒྱད་དུ་བརྗོད། །དགེ་བའི་རྩ་བ་སེམས་ཅན་ཀུན་ལ་རྒྱ་ཆེར་རབ་ཏུ་
བསྔོ། །ལངས་ནས་འཇམ་དབྱངས་ཉིད་ཡིན་བསྟོད་ཅིང་མཆོད། །འཁྲིག་པ་བརྫུན་
སོགས་མི་དགེ་ཀུན་དང་ཆང་ལ་སོགས། །རྨེ་བག་ཟས་ཀུན་སྤངས་ཏེ་རིག་པའི་རྒྱལ་པོ་
བསྒྲུབ། །གནམ་ལྕགས་རྡུང་དྲག་འཇིགས་པའི་གཅན་གཟན་སོགས་མཚན་ངན། །གལ་
ཏེ་མཐོང་ན་ཁྲོ་བོའི་རྒྱལ་པོས་ཤིན་ཏུ་བསྲུང་། །རལ་གྲི་ཨུཏྤལ་སྲེལ་གཞི་འབར་བའི་མེ་
ཚོགས་མཚན། །མཐོང་ན་གྲུབ་ཉེའི་རྟགས་སུ་ཤེས་པར་བྱ། །བཟའ་དང་བཟའ་མིན་
དགའ་དང་དགའ་མིན་ཀུན་སྤངས་ཏེ། །རྩེ་གཅིག་ཡིད་ཅན་གཡེང་བྲལ་ཐུན་བཞིའི་
- 384 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་།
ངེས་པ་ཡིས། །གང་གིས་ལོ་ཕྱེད་རྒྱུན་མི་འཆད་པར་རབ་འབད་པའི། །འབུམ་ཕྲག་
བརྒྱད་བརྗོད་པས་ནི་ངེས་པར་འགྲུབ་པར་འགྱུར། །དེ་མ་ཐག་དུ་ཐུབ་དཀའི་རྩོད་པ་
ལས་རྒྱལ་ཞིང་། །འགྲན་ཟླ་མེད་པའི་སྙན་ངག་མཁན་དུ་འང་འགྱུར། །ཚིགས་བཅད་
བརྒྱ་ནི་དེའི་མོད་ལ་བྱེད་ཅིང་སྨྲ། །གཞན་ཡང་ཡིད་ལ་འདོད་པ་མ་ལུས་དེས་འགྲུབ་
པའོ། །རྟོག་གེའི་རླུང་སྤངས་བླ་མའི་ལུང་ཉིད་ལ། །སྡེབ་ལེགས་ངག་གིས་སྦྱར་བ་འདི་
བྱས་པའི། །དགེ་བ་གང་ཐོབ་དེས་ནི་འགྲོ་བ་ཀུན། །མགོན་པོ་འཇམ་དབྱངས་ཉིད་དུ་
འགྲུབ་པར་ཤོག །འཇམ་དཔལ་ཨ་ར་པ་ཙ་ནའི་སྒྲུབ་ཐབས། རྫོགས་སོ། །རྣལ་འབྱོར་པ་
བསོད་ནམས་རྩེ་མོས་སྦྱར་བའོ། །དག་གོ །དགེའོ། །བཀྲ་ཤིས་སོ། །
- 385 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།